Tábori szabályzat

A Tábori szabályzat elválaszthatatlan részét képezi a Libra Books Kft. (a továbbiakban Szervező) és a képzésben részt vevő gyermek (a továbbiakban résztvevő), valamint annak szülője / gondviselője (továbbiakban szülő) között létrejött szerződésnek. A Szervező intenzív nyelvvizsga felkészítő nyári nyelvi táboraira a következő általános feltételek vonatkoznak:

1.    A programok indítása:
A Szervező a résztvevő / szülő által választott programot az előre meghirdetett és a résztvevő / szülő által megjelölt héten elindítja, amennyiben annak létszáma eléri a program kezdete előtti munkanapon a 4 fős minimum létszámot. Amennyiben a résztvevő / szülő által kiválasztott program megfelelő számú jelentkező hiányában nem indul, erről legkésőbb a kezdést megelőző hét utolsó munkanapján kap tájékoztatást e-mailben / sms-ben / telefonon. Ilyen esetben a résztvevőnek / szülőnek lehetősége van átjelentkezni bármely másik programra. Ha az egyeztetés szóban történik, ennek eredményéről a Szervező írásbeli megerősítést küld. Ha a résztvevő / szülő a felsorolt lehetőségek alapján sem találna megfelelő lehetőséget, a részvételi díjat a Szervező visszatéríti.

2.    A tanfolyamok helyszíne
A Szervező a meghirdetett turnusokat az előre meghirdetett helyszínen indítja a Szervező székhelyén (1085 Budapest Kölcsey u. 2)

3.    A tanfolyam időtartama

hétfőtől péntekig 9.00-17.00

4.    A nyelvórák hossza
A tanórák 45 percesek, a dupla órák között 3 szünetet tart a Szervező.

5.    Csoportlétszám
A nyelvi órák maximális csoportlétszáma: 8 fő

6.    Szintfelmérés
A résztvevő köteles a Szervező előzetes tudásszint felmérésén részt venni.

7.    A nyelvi csoportok szintjei és céljai
A résztvevő minden nap 8 tanórán vesznek részt a nekik megfelelő szintű csoportban.

8.    A nyelvi csoportok korcsoportja
A táborokban olyan tanulók vehetnek részt, akik 2020-ban már betöltik min. a 14. életévüket.

9.    A tananyag biztosítása
A Szervező a képzési díj részeként biztosítja a nyelvtanuláshoz szükséges tananyagot.

10.    A részvételi díj tartalma
A részvételi díj tartalmazza a szintfelmérés és a nyelvtanfolyam költségeit, de nem tartalmazza az étkezések költségeit. Résztvevők maguk gondoskodnak napközbeni élelmezésükről.

11.    Kedvezmények
A programra a tájékoztató kiadványban felsorolt kedvezmények vehetők igénybe, egyéb a Szervező által más programokra meghirdetett kedvezmények nem érvényesek.

12.    Oklevél
A Szervező a résztvevőknek a részvételről oklevelet ad át.

13.    Tájékoztatás
A programot érintő egyéb kérdésekről résztvevői körlevélben elektronikus úton, személyesen vagy telefonon ad a Szervező ügyfélszolgálata tájékoztatást. A training@librabooks.hu emailen fogadjuk a táborral kapcsolatos összes kérdést.

14.    Tájékoztatás adatkezelésről
Résztvevő tudomásul veszi, hogy a képzésben való részvételhez az adatkezelés kötelező. Résztvevő adatait a Képző Intézmény az Adatkezelési Tájékoztatójában foglaltak szerint tartja nyilván és kezeli. Résztvevő jelen szerződés aláírásával kijelenti, hogy Képző Intézmény megfelelő tájékoztatást nyújtott a személyes adatai kezelésének céljáról, módjáról, tárolásáról, megőrzéséről, valamint a személyes adataival kapcsolatos jogairól.

15.    A szerződés felbontása Szervező részéről
A Szervező jelen szerződést azonnali hatállyal felbonthatja, amennyiben a résztvevő megszegi a Tábori Szabályzatot, vagy magatartásával jelentős mértékben veszélyezteti a program sikeres megtartását, vagy a tábor helyszínében, annak berendezésében neki felróhatóan kárt okoz, vagy a program idején és helyén a BTK-ba ütköző cselekményt követ el, vagy fertőző betegsége révén veszélyezteti a többi résztvevő egészségét. A Szervező ezen indokok alapján történő szerződésbontása esetén részvételi díj visszatérítésére nincs mód, a Szervező követelheti kárának megtérítését.

16.    Lemondási feltételek
A résztvevő a részvételtől írásban tett nyilatkozattal a program megkezdése előtt 10 nappal költségmentesen elállhat. Ha a visszamondás a program megkezdését megelőzően legalább 5 nappal előre történik, a lemondási díj a teljes részvételi díj 50%-a. Ha a visszamondás a program megkezdését megelőzően kevesebb, mint 5 napon belül, vagy a program megkezdését követően történik, a lemondási díj a teljes részvételi díj 100%-a.

17.    Észrevételek, panaszok
A résztvevő / szülő a Szervező munkájával, a tanítással vagy a program helyszínével kapcsolatos észrevételeit személyesen a tanfolyam vezetőnél, írásban a Libra Books Kft ügyvezetője részére címzett levélben teheti meg. Amennyiben a Szervező a résztvevő / szülő panaszát a résztvevő/szülő számára nem kielégítő módon orvosolja, vagy egyáltalán nem orvosolja, a résztvevő / szülő a Szervező felügyeleti szervéhez, a Fogyasztóvédelmi Főfelügyelethez fordulhat.

18.    Balesetek, rosszullét
A táborozás időtartama alatt felmerülő egészségügyi problémák, balesetek esetén a Szervező gondoskodik az elsősegélynyújtásról és szükség esetén a haladéktalan orvosi ellátásáról, valamint értesíti a szülőt.

19.    Allergia, egyéb egészségügyi problémák, állandóan szedett gyógyszerek
19.1.    Amennyiben a jelentkezési lap kitöltésekor annak aláírója nem nyilatkozott a táborozás szempontjából nélkülözhetetlen információkról, a Szervező az ebből eredő esetleges károkért semmilyen felelősséget nem vállal.
19.2.    A jelentkezési lap aláírója aláírásával és a részvételi díj befizetésével igazolja, hogy a táborba jelentkező résztvevő egészséges, semmilyen fertőző betegséggel nem veszélyezteti a többi résztvevőt. A táborban fertőző beteg nem vehet részt.

20.    Tiltó rendelkezések
20.1    A tábor területére szigorúan tilos bevinni bármilyen szúró- vágóeszközt, illetve a saját és / vagy a többi résztvevő testi épségét bármilyen formában veszélyeztető egyéb tárgyat.
20.2    A tábori foglalkozások ideje alatt szigorúan tilos dohányozni, kábítószert és szeszesitalt fogyasztani.

21.    A tábor napi programja:
09.00-10.30: 2 tanóra (Focus on Speaking)

szünet

11.00-12.30: 2 tanóra (Focus on Listening)

ebédszünet

13.30-15.00: 2 tanóra (Focus on Reading)

szünet

15.30-17.00: 2 tanóra (Focus on Writing)

22.    Érkezés, távozás
A tanfolyam vezető a táborozókat a Libra Books Kft könyvesboltjában 8:30 és 9:00 között fogadja és regisztrálja. Hiányzás esetén, amennyiben előzetesen nem kap a Szervező értesítést arról, hogy a résztvevő az adott napon nem vesz részt a tábor programjain, a táborvezető a szülőt / hozzátartozót értesíti.

23.    Értéktárgyak
A résztvevők által a tábor területére bevitt értéktárgyakért a Szervező nem vállal felelősséget.

24.    Kép- és hangfelvételek
Az aláíró aláírásával elfogadja, hogy a táborozásról készült kép- és hangfelvételekkel kapcsolatban semmilyen anyagi követelést nem támaszthat, kifejezetten hozzájárul ahhoz, hogy a Szervező nyelvi táborainak hirdetésében azokat felhasználhassa.

25.    Díjak visszafizetése
A részvételi díjat a Képző átutalással fizeti vissza a résztvevő által megadott bankszámlaszámra 3 munkanapon belül.

26.    Vis major
Vis major esetén - háborús zendülés, lázadás, forradalom, polgárháború, terrortámadás, nukleáris anyag által okozott radioaktív szennyeződés, repülő eszközök által okozott lökéshullám, természeti erők bármely olyan működése (árvíz, lavina, hegyomlás, földrengés, vulkánkitörés), járványügyi intézkedések, amelyet jelzőszolgálat kellő időben nem jelez (a Vis Maior beálltát az illetékes Kamarával kell igazoltatni) - a Szervező nem vállal felelősséget az esetleges károkért.

27.    A Tábori szabályzat visszavonásig érvényes 2020. március 04-től

Szabó Péter Ákos, sk., ügyvezető igazgató